หนูเริ่มกินยาคุมได้ประมาณ10วันค่ะ แบบ28เม็ด แต่ประจำเดือนมาไม่หยุด ควรกินต่อไปจนหมดแผงหรือเปลี่ยนเป็นตัวที่มี Ethinylestradiol มากขึ้นคะ หนูกินเพื่อปรับฮอโมนค่ะลดอาการปวดท้องก่อนช่วงมีประจำเดือนค่ะไม่ได้กินเพื่อป้องกันการตั้งครรภ์ค่ะ
สวัสดีค่ะ BaiFerns,หากทานยาคุมกำเนิดอยู่ แล้วได้มีเลือดออก ก็น่าจะเกิดจากผลข้างเคียงของยาคุมได้ โดยเฉพาะหากเป็นยาคุมชนิดที่มีฮอร์โมนต่ำ ซึ่งก็ไม่ได้อันตรายอะไร และโดยส่วนใหญ่ เมื่อทานต่อเนื่องไปซักระยะ เลือดที่ออกก็มักจะค่อยๆ ลดน้อยลงจนหายไปเองดังนั้น หากเลือดที่ออกมีปริมาณไม่มาก อาจทานยาคุมและสังเกตอาการไปก่อนค่ะ แต่หากเลือดที่ออกมีปริมาณมากทุกวัน ไม่มีแนวโน้มที่จะลดลง ก็อาจเปลี่ยนยี่ห้อยาคุม เป็นชนิดที่มีฮอร์โมนสูงขึ้น โดยให้ดูที่ปริมาณฮอร์โมนเอสโตรเจน (Ethinylestradiol) เป็นหลักค่ะ โดยสามารถที่จะเปลี่ยนได้เลย เนื่องจากไม่ได้ทานเพื่อป้องกันการตั้งครรภ์ แต่เพื่อช่วยลดอาการปวดท้องก่อนการมีประจำเดือนมาดังกล่าว